
       Raionul Glodeni                                 Județul Bistrița-Năsăud
Consiliul Raional Glodeni		      Consiliul Județean Bistrița-Năsăud
   Nr._____________				Nr.______________					


ACORD DE FINANȚARE

           Încheiat între:
[bookmark: _Hlk525136588]1. Raionul Glodeni, prin Consiliul Raional Glodeni, Republica Moldova, orașul Glodeni, str. Suveranității nr.2, cod de înregistrare fiscală 1007601009358, reprezentat legal prin domnul Ion Cojocari, având funcția de Preşedinte al Raionului Glodeni, în calitate de beneficiar al proiectului „Reforma Învățămîntului din Moldova”, subproiectul „Lucrări civile la Liceul Teoretic „Vasile Coroban” din orașul Glodeni‟, Republica Moldova, pe de o parte, 
 
                                                şi

2. Judeţul Bistriţa-Năsăud, prin Consiliul Județean Bistrița - Năsăud, România, Municipiul Bistriţa, Piața Petru-Rareș nr.1, Județul Bistrița-Năsăud, reprezentat legal de domnul Emil Radu Moldovan, având funcția de Președinte al Consiliului Județean Bistrița-Năsăud, cod de înregistrare fiscală  4347550, în calitate de finanțator al proiectului „Reforma Învățămîntului din Moldova”, subproiectul „Lucrări civile la Liceul Teoretic „Vasile Coroban” din orașul Glodeni”, Republica Moldova;

În baza Înțelegerii de Cooperare între Județul  Bistrița-Năsăud din România și Raionul Glodeni din Republica Moldova, aprobată prin Decizia Consiliului Raional Glodeni  nr.9/7 din 16 noiembrie 2017 și Hotărârea  Consiliului Județean Bistrița - Năsăud nr.165 din data de 30.10.2017 pentru aprobarea Înțelegerii de Cooperare între Județul Bistrița-Năsăud din România și Raionul Glodeni din Republica Moldova, și în conformitate cu Hotărârea Consiliului Județean Bistrița-Năsăud nr. _____ din data de ___________ privind finanțarea proiectului „Reforma Învățămîntului din Moldova”, subproiectul „Lucrări civile la Liceul Teoretic „Vasile Coroban” din orașul Glodeni‟, Consiliul Raional Glodeni, Republica Moldova

	ART. 1
         Obiectul acordului de finanțare
  Finanțarea și implementarea proiectului „Reforma Învățămîntului din Moldova”, subproiectul „Lucrări civile la Liceul Teoretic „Vasile Coroban” din orașul Glodeni”, Republica Moldova, propus de Consiliul Raional Glodeni.

	ART. 2
	Durata acordului de finanțare
	Durata acordului de finanţare este de 6 luni, începând cu data semnării acestuia și încetează odată cu îndeplinirea tuturor obligațiilor prevăzute în prezentul acord de finanțare, dar nu mai târziu de 30 noiembrie 2019.

	ART. 3
	Valoarea proiectului
	Valoarea totală a proiectului care face obiectul finanţării este de 144.330 EUR, finanțată din bugetul Judeţului Bistriţa-Năsăud pe anul 2019, sumă care cuprinde inclusiv comisioanele bancare aferente decontărilor ce urmează a se realiza.
	 
	ART. 4
	Responsabilitățile părților
        (1) Responsabilitățile beneficiarului sunt următoarele:
	1.  să respecte Înțelegerea de Cooperare;
        2. să respecte destinația sumelor acordate în baza acordului de finanțare; 
        3. să utilizeze suma alocată de către finanțator exclusiv pentru implementarea proiectului, care face obiectul prezentului acord de finanţare;
	4. să permită accesul reprezentanţilor finanţatorului la obiectivele, activităţile şi documentele justificative aferente implementării proiectului;
	5. să prezinte finanțatorului toate documentele justificative aferente cheltuielilor din proiect;
        6. să prezinte finanțatorului un raport de justificare a cheltuielilor aferente proiectului și de realizare a activităților cuprinse în acordul de finanțare;
	7.  să întreprindă toate activitățile necesare realizării obiectivelor stabilite de comun acord;
	8. să restituie finanţatorului sumele alocate de acesta în vederea  implementării proiectului, care face obiectul prezentului acord de finanţare, rămase neutilizate la data finalizării proiectului, în termen de o lună de la această dată;
	9. să se asigure că cererile de plată transmise la finanțator vor fi însoțite de documente justificative certificate de personal autorizat care să ateste cantitatea și calitatea lucrărilor executate, confirmate de conducerea raionului, precum și de rapoarte de activitate privind derularea proiectului;
	10. să transmită toate completările solicitate de finanțator, dacă este cazul, cu privire la documentele prezentate spre decontare, în termen de 5 zile lucrătoare de la data solicitării, în caz contrar decontarea se va efectua în limita sumelor aferente documentelor corect întocmite și prezentate inițial la cererea de plată;
	11. să întocmească, pentru plata cheltuielilor aferente proiectului, cereri de plată, potrivit modelului prevăzut  în anexa la prezentul acord de finanțare;
	12. să transmită finanțatorului, în termen de 10 zile de la finalizarea tuturor acţiunilor din proiect, un raport de justificare a cheltuielilor aferente proiectului şi de realizare a activităţilor cuprinse în acordul de finanţare;
	13. să contracteze și să efectueze plata tuturor cheltuielilor aferente realizării obiectului acordului de finanțare, cu respectarea prevederilor legale;
14. să accepte controlul şi verificările finanţatorului şi al altor autorităţi cu atribuţii în domeniul controlului financiar-fiscal, în legătură cu modul de utilizare a fondurilor ce constituie finanţarea primită;
15. se obligă ca toate cheltuielile ce urmează a fi decontate de finanțator în temeiul prezentului acord de finanțare, să nu fi fost sau să nu urmeze a fi decontate la orice alte instituţii publice/organizaţii.

	(2) Responsabilitățile finanțatorului sunt următoarele:
	1.  să respecte Înțelegerea de Cooperare;
	2. să își prevadă în buget sumele necesare finanţării proiectului/ activităților prevăzute  în acordul de finanţare;
	3. să întreprindă toate activitățile necesare realizării obiectivelor stabilite de comun acord;
	4. să solicite documentele justificative aferente cheltuielilor din proiect;
	5. să informeze beneficiarul, în timp util, cu privire la orice decizie luată care poate afecta implementarea proiectului;
	6. să răspundă în scris, în termen de 15 zile lucrătoare, oricărei solicitări a beneficiarului privind informațiile sau clarificările pe care acesta le consideră necesare pentru implementarea proiectului;
	7. să proceseze cererile de plată în conformitate cu legislația în vigoare aplicabilă și a prevederilor din prezentul acord de finanţare; 
8. să monitorizeze din punct de vedere financiar implementarea proiectului în vederea asigurării îndeplinirii obiectivelor proiectului şi prevenirii neregulilor.

	
ART. 5
	Prevederi privind cererile de plată, plățile și termenele de plată
	(1) Plăţile cheltuielilor aferente proiectului vor fi efectuate de către Judeţul Bistriţa-Năsăud prin transfer în contul beneficiarului, la prezentarea cererii de plată întocmită conform modelului prevăzut în anexa la prezentul acord de finanţare, însoţită de documentele justificative care confirmă execuția lucrărilor (contracte încheiate de beneficiar, facturi însoțite de situații de lucrări confirmate de persoane autorizate, respectiv diriginți de șantier, beneficiar, etc., raportul dirigintelui de șantier, poze relevante cu stadiul lucrărilor cerute la decontare, programul de urmărire și control al calității lucrărilor, procesele verbale de recepție intermediare și finale și alte documente, după caz);
	(2) Plăţile vor fi efectuate în lei româneşti (RON) în termen de 20 de zile de la primirea cererii de plată, însoţită de toate documentele justificative prevăzute la alin.(1).

	ART. 6
	Prevederi privind transmiterea Raportului de justificare a cheltuielilor
Beneficiarul, în termen de 10 zile de la finalizarea tuturor activităților prevăzute în acordul de finanțare, va transmite Consiliului  Județean Bistrița - Năsăud un Raport de justificare a cheltuielilor aferente lucrărilor  efectuate la Liceul Teoretic „Vasile Coroban‟ din orașul Glodeni. Raportul va cuprinde cel puțin descrierea activităților desfășurate pentru implementarea proiectului şi detalierea pe capitole a cheltuielilor aferente.

	ART. 7
	Soluționarea diferendelor
	(1)  Legea aplicabilă prezentului acord de finanțare este legea română.
	(2) Orice diferend apărut în legătură cu interpretarea și aplicarea prezentului acord de finanțare se va soluționa, amiabil, de către părți, pe calea negocierilor directe și a consultărilor diplomatice.

ART. 8
	Prevederi finale
	Dacă pe durata implementării proiectului care face obiectul acestui acord de finanțare se constată, pe baza unui raport de audit realizat de auditori independenți și solicitat de finanțatorul din România, că autoritatea competentă din Republica Moldova a cheltuit sume cu altă destinație decât cea convenită de comun acord în vederea implementării proiectului, aceasta restituie sumele respective în termen de o lună de la data constatării. Finanțatorul poate dispune recuperarea acestor sume, prin diminuarea finanțării până la concurența sumei neeligibile.

Prezentul Acord de finanţare a fost semnat astăzi, data de ___________, în 4 (patru) exemplare originale, câte două pentru fiecare parte.


Consiliul Raional Glodeni                Consiliul Județean Bistrița-Năsăud                                   
                    
                                                     
           Preşedinte,					           Preşedinte,
            Ion Cojocari                                            Emil Radu Moldovan                                                        
   



  Vicepreședinte în probleme 
    economice și investiții al 
          raionului Glodeni
      Ion Maican




Direcţia Finanţe Glodeni,                               Director executiv,
      Fevronia Nicolaev        		                       Teofil Iulian Cioarbă
                      
                           
    

 Secţia economie Glodeni,                                  Viză C.F.P.                            
         Vasile Gudumac                                                

  



        Avizat juridic,                                           Avizat juridic,
          Lucia Conac 
                                       





        B.D.F./O.I.C./4 ex.                        

